মতিঝিলে গাজীপুর পরিবহনের বাসে আগুন
বিএনপির ৪৮ ঘণ্টার অবরোধের দ্বিতীয় দিনে আজ বৃহস্পতিবার সকালে রাজধানীর মতিঝিল এলাকায় একটি বাসে আগুন দিয়েছে দুর্বৃত্তরা।
ফায়ার সার্ভিস কন্ট্রোল রুমের ডিউটি অফিসার রোজিনা আক্তার দ্য ডেইলি স্টারকে এ তথ্য নিশ্চিত করেছেন।
তিনি জানান, সকাল সাড়ে ৯টার দিকে বক চত্বরে গাজীপুর পরিবহনের একটি বাসে আগুন দেওয়া হয়।
ফায়ার সার্ভিসকে খবর দেওয়া হলেও, স্থানীয়রা দ্রুত আগুন ফেলতে সক্ষম হয় বলেও জানান তিনি।
এ ঘটনায় কোনো হতাহতের খবর পাওয়া যায়নি।
গতকাল অবরোধের প্রথম দিনে ঢাকায় অন্তত ৫টি বাসে আগুন দেওয়া হয়।
গত ২৮ অক্টোবর নয়াপল্টনের বিএনপির সমাবেশ পণ্ড হওয়ার পর পুলিশের সঙ্গে সংঘর্ষে জড়ায় বিএনপি। এরপর থেকে দলটি লাগাতার অবরোধ কর্মসূচি দিয়ে যাচ্ছে এবং অবরোধের মধ্যে ঢাকাসহ দেশের বিভিন্ন স্থান যানবাহনে অগ্নিসংযোগের ঘটনা ঘটছে।

বিএনপির ৪৮ ঘণ্টার অবরোধের দ্বিতীয় দিনে আজ বৃহস্পতিবার সকালে রাজধানীর মতিঝিল এলাকায় একটি বাসে আগুন দিয়েছে দুর্বৃত্তরা।